CELEX: 52011PC0224
Language: sk
Date: 2011-04-20
Title: Návrh NARIADENIE RADY ktorým sa mení a dopĺňa nariadenie Rady (ES) č. 521/2008, ktorým sa zakladá spoločný podnik pre palivové články a vodík

|

52011PC0224

Návrh NARIADENIE RADY ktorým sa mení a dopĺňa nariadenie Rady (ES) č. 521/2008, ktorým sa zakladá spoločný podnik pre palivové články a vodík  /* KOM/2011/0224 v konečnom znení - NLE 2011/0091 */  

	[pic] | EURÓPSKA KOMISIA |Brusel, 20.4.2011KOM(2011) 224 v konečnom znení2011/0091 (NLE)NávrhNARIADENIE RADYktorým sa mení a dopĺňa nariadenie Rady (ES) č. 521/2008, ktorým sa zakladá spoločný podnik pre palivové články a vodíkDÔVODOVÁ SPRÁVA1. KONTEXT NÁVRHUDôvody a ciele návrhuSpoločné technologické iniciatívy („STI“) sa zavádzajú v siedmom rámcovom programe (7. RP)[1] na základe článku 187 ZFEÚ (bývalý článok 171 Zmluvy o ES) ako nový spôsob vytvárania verejno-súkromných partnerstiev vo výskume na európskej úrovni. STI sú výrazom veľkého odhodlania EÚ koordinovať výskumné snahy a posilňovať tak európsky výskumný priestor a dosahovať ciele stanovené v oblasti konkurencieschopnosti Európy.Spoločný podnik pre palivové články a vodík (ďalej „SP PČV“) bol zriadený nariadením Rady (ES) 521/2008 z 30. mája 2008. Na financovaní administratívnych a prevádzkových nákladov sa podieľajú traja členovia, priemyselné zoskupenia, výskumné združenia a Európska komisia.Požiadavka na účasť priemyslu od začiatku obsahovala podmienku, že priemysel by mal poskytnúť finančný príspevok vo výške 50 % prevádzkových nákladov (spolu s Komisiou), a že nepeňažný príspevok priemyslu na prevádzkové náklady by mal byť aspoň taký istý ako finančný príspevok Komisie.Od svojho založenia vydal SP PČV tri výzvy na predkladanie návrhov: prvá pokrýva 28,1 mil. EUR, druhá 73,1 mil. EUR a tretia 89.1 mil. EUR. Podmienka poskytnutia rovnocenných príspevkov priemyslu na prevádzkové náklady znamená, že priemysel takisto pokrýva príspevky ostatných účastníkov (vrátane univerzít, výskumných centier, verejných inštitúcií, atď.) týkajúce sa všetkých typov činností (vrátane základného výskumu).Výsledkom prvých dvoch výziev na predkladanie návrhov SP PČV je, že maximálne úrovne financovania sa musia systematicky vyhodnocovať a znížiť pre všetkých účastníkov. V rámci prvých dvoch výziev mala požiadavka na rovnocenný príspevok za následok značné zníženie úhrady priamych nákladov: pre veľké priemyselné odvetvia z 50 % na 33 % príspevku SP PČV a pre malé a stredné podniky a výskumné inštitúcie z 75 % na 50 %.Tieto úrovne financovania sú podstatne nižšie ako v 7. RP (vrátane Európskeho programu ekologických áut týkajúceho sa batériových elektromobilov) rovnako ako v oblasti programov výskumu a vývoja palivových článkov a vodíka mimo Európy. Nízke miery financovania a finančná a hospodárska kríza, ktorá ovplyvňuje odvetvia priemyslu pracujúce s touto technológiou budúcnosti, majú za následok, že súčasná úroveň účasti na činnostiach SP PČV je nižšia než sa pôvodne očakávalo. Ak budeme pokračovať týmto smerom, dá sa očakávať všeobecná strata záujmu zo strany priemyslu i vedeckej obce.V niekoľkých prípadoch sa okrem toho podporujú a očakávajú príspevky na projekty z verejných vnútroštátnych a regionálnych zdrojov. Súčasné nariadenie to ale nezohľadňuje. V novom texte sa uvádza, že rovnocenný príspevok EÚ zohľadní nielen samotný príspevok priemyslu, ale aj príspevok iných právnych subjektov, ktoré sa zúčastňujú na daných činnostiach.Keďže v prípade opakovaných nedostatočných rovnocenných príspevkov Komisia najprv vyhodnotí situáciu a potom sa rozhodne o vhodných opatreniach, ktoré podnikne, v článku 12 ods. 7 druhom pododseku prílohy k nariadeniu (ES) č. 521/2008 sa „Komisia zníži...“ zmení na „Komisia môže znížiť...“.Okrem toho majú priemyselné zoskupenia a výskumné združenia povinnosť platiť svoje peňažné príspevky do rozpočtu na prevádzkové náklady SP PČV „v predstihu, pred začiatkom každého finančného roka“. V dohode o financovaní medzi Komisiou a SP PČV, ktorá bola vypracovaná po zriadení SP PČV, je stanovené, že Komisia sama platí len v splátkach počas finančného roka. Je teda spravodlivé, aby mali obe zoskupenia také isté podmienky.V súčasnosti sa úroveň financovania určuje po každom vyhodnotení. Aby sa zvýšila potrebná predvídateľnosť pre príjemcov, zavádza sa možnosť stanovenia minimálnej úrovne financovania pre každú výzvu.Účelom tohto návrhu je prispôsobiť ustanovenia podľa vyššie uvedených podmienok.-  Všeobecný kontextTechnológie palivových článkov a vodíka (ďalej „technológie PČV“) sú sľubné, dlhodobé energetické alternatívy, ktoré sa môžu používať vo všetkých odvetviach hospodárstva a ktoré poskytujú širokú škálu výhod pre energetickú bezpečnosť, dopravu, životné prostredie a účinné využívanie zdrojov. Očakáva sa, že budú hrať dôležitú úlohu pri prechode EÚ na nízko uhlíkovú spoločnosť a takisto pri dosiahnutí cieľa zníženia emisií skleníkových plynov o viac než 85 % do roku 2050.Technológie PČV ponúkajú konečnému užívateľovi množstvo uplatnení: i) stacionárne, napr. výroba elektriny a/alebo tepla, ii) dopravné, napr. pohon vozidiel, autobusov a vlakov a iii) prenosné, napr. napájanie prenosných počítačov a mobilných telefónov. V priebehu posledných rokov urobilo odvetvie priemyslu PČV značný pokrok, čo sa týka vývoja technológií vo všetkých týchto oblastiach uplatnenia, najmä v zlepšení výkonnosti a znížení nákladov.Napríklad v odvetví dopravy, na trhu s najvyššou viditeľnosťou a najvyšším potenciálom zníženia emisií skleníkových plynov, sa na základe nedávnej hĺbkovej štúdie s použitím vecných údajov z daného odvetvia priemyslu dospelo k záveru, že elektromobily s palivovými článkami a batériové elektromobily majú značný potenciál znížiť miestne emisie CO2 a že s vhodnými daňovými úľavami a/alebo motiváciou budú do roku 2025 alebo skôr oba tieto typy životaschopnými a doplnkovými alternatívami k bežným vozidlám so spaľovacími motormi. V štúdii sa takisto odhaduje, že v priebehu ďalších dekád budú náklady na distribúciu vodíka a na jeho maloobchodnú infraštruktúru tvoriť 5 % celkových nákladov na elektromobily s palivovými článkami (1000 - 2000 EUR na vozidlo), čo je porovnateľné so zriadením infraštruktúry na nabíjanie batériových elektromobilov a dobíjacích hybridných vozidiel a odôvodňuje sa tým vystavanie špeciálnej vodíkovej infraštruktúry .Aby sa umožnili plné prispievanie na technológie PČV, je stále potrebné mať sústavnú a stabilnú verejnú podporu a doprovodné politické opatrenia na prekonanie zostávajúcich technologických, ekonomických a inštitucionálnych prekážok, ktoré bránia ich širokému obchodnému využitiu. Hlavní konkurenti EÚ v tejto oblasti (USA, Japonsko, Južná Kórea a Čína) napriek finančnej kríze stále vynakladajú obrovské úsilie na prekonanie takýchto prekážok prostredníctvom programov výskumu a vývoja, politických opatrení a obchodných projektov.Existujúce ustanovenia v oblasti návrhuNa základe článku 187 ZFEÚ (bývalého článku 171 Zmluvy o ES) boli založené štyri ďalšie spoločné podniky: CLEAN SKY (Čistá obloha), IMI (Iniciatíva za inovačnú medicínu), ARTEMIS a ENIAC. Každý spoločný podnik má svoje predpisy prispôsobené osobitnostiam oblasti jeho činnosti.Súlad s ostatnými politikami a cieľmi ÚnieV rámci jednej z iniciatív, ktorá sa začala v januári 2007 prostredníctvom oznámenia „Energetická politika pre Európu“[2], Európska komisia vypracúva Európsky strategický plán energetickej technológie (plán SET)[3] s cieľom usmerňovať inovácie v oblasti energetických technológií v nadchádzajúcich desaťročiach, poskytovať účinné nízkouhlíkové technológie vrátane palivových článkov a vodíka, a dosiahnuť lepšiu udržateľnosť energetickej sústavy. Európsky parlament prijal v máji 2007 písomné vyhlásenie[4], ktorým vyzval inštitúcie EÚ, aby podporili technológie palivových článkov a vodíkové technológie pre prenosné, stacionárne a dopravné aplikácie prostredníctvom partnerstva so zapojenými regiónmi a mestami, MSP a organizáciami občianskej spoločnosti.Navrhované nariadenie je v súlade s politikou EÚ v oblasti výskumu. Je takisto v súlade s obnovenou lisabonskou stratégiou[5] a s barcelonskými cieľmi pre EÚ investovať 3 % HDP do výskumu a vývoja do roku 2010. Siedmy rámcový program (2007-2013) zohráva v Európe dôležitú úlohu pri plnení týchto cieľov. Odzrkadľuje aj konsenzus, že Európa musí zdvojnásobiť svoje úsilie o zvýšenie návratnosti svojich investícií do výskumu a technického vývoja a demonštračných činností, aby si vytvorila konkurencieschopné a dynamické hospodárstvo založené na znalostiach.Táto iniciatíva je súčasťou širšej ambicióznej stratégie EÚ zameranej na preklenutie zaostávania v inováciách a zahŕňa návrh na vytvorenie Európskeho technologického inštitútu.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIA VPLYVUKonzultácie so zainteresovanými stranami a využívanie expertízy |NEUPLATŇUJE SA |Posúdenie vplyvu NEUPLATŇUJE SA |3. PRÁVNE PRVKY NÁVRHUZhrnutie navrhovaného opatreniaNávrh pozostáva z nariadenia Rady, ktorým sa mení a dopĺňa nariadenie Rady o vytvorení spoločného podniku na palivové články a vodík.Právny základ Právnym základom pre tento návrh je článok 187 Zmluvy o fungovaní Európskej únie. |Subsidiarita a proporcionalita NEUPLATŇUJE SA |Výber nástrojov |Nariadenie Rady, ktorým sa mení a dopĺňa nariadenie Rady (ES) č. 521/2008. |4. VPLYV NA ROZPOČETV porovnaní s pôvodne prijatým rozpočtom na toto nariadenie Rady nevznikajú žiadne finančné dôsledky. Pomocou navrhnutých zmien a doplnení sa zlepšia možnosti použitia predpokladaného rozpočtu.Príspevok EÚ v celkovej výške 470 miliónov EUR bude pochádzať z týchto rozpočtových položiek špecifického programu 7. RP „Spolupráca“: energetika; nanoveda, nanotechnológie, materiály a nové výrobné technológie; doprava (vrátane letectva) a životné prostredie (vrátane zmeny klímy) v prípade GR RTD a z položky doprava v prípade GR MOVE a z položky energia v prípade GR ENER.5. VOLITEĽNÉ PRVKY[…]2011/0091 (NLE)NávrhNARIADENIE RADYktorým sa mení a dopĺňa nariadenie Rady (ES) č. 521/2008, ktorým sa zakladá spoločný podnik pre palivové články a vodík (Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej články 187 a 188,so zreteľom na návrh Európskej komisie,so zreteľom na stanovisko Európskeho parlamentu[6],so zreteľom na stanovisko Európskeho hospodárskeho a sociálneho výboru[7],keďže:1.  Zakladajúci členovia, priemyselné zoskupenie a Komisia založili 30. mája 2008 spoločný podnik pre palivové články a vodík („SP PČV“).2.  Výskumné združenie sa stalo členom SP PČV 14. júla 2008. Toto zoskupenie prispieva finančne ako aj nepeňažne k cieľom SP PČV. S prihliadnutím na osobitné zloženie SP PČV ako aj na jeho pravidlá a povahu, ciele a rozsah jeho činností, môžu členovia výskumného združenia ako aj členovia priemyselného zoskupenia využívať dosiahnuté výsledky. Preto je opodstatnené, aby sa nepeňažné príspevky od priemyselného zoskupenia ako aj výskumného združenia považovali za rovnocenné príspevky.3.  Výskumné združenie sa stalo členom spoločného podniku, je teda vhodné, aby sa nepeňažné príspevky od výskumných organizácií (vrátane univerzít a výskumných centier) považovali za rovnocenné príspevku Spoločenstva v zmysle článku 12 ods. 3 stanov.4.  SP PČV je v prevádzke už viac než dva roky a počas tejto doby sa ukončil prevádzkový cyklus od uverejnenia výziev na predkladanie návrhov, hodnotenie návrhov, vyjednávanie týkajúce sa financovania až po uzatvorenie dohôd o grantoch. Zo skúseností nadobudnutých v tomto období vyplýva, že maximálne úrovne financovania v rámci SP PČV sa museli pre všetkých zúčastnených výrazne znížiť. Výsledkom toho je úroveň účasti na činnostiach SP PČV výrazne pod pôvodnými očakávaniami.5.  V súlade s článkom 26 prílohy k nariadeniu ES č. 521/2008, ktorým sa zakladá spoločný podnik pre palivové články a vodík[8], schválila správna rada zmeny a doplnenia k tomuto nariadeniu.6.  Povolením toho, aby sa nepeňažné príspevky všetkých právnych subjektov zúčastňujúcich sa na činnostiach považovali za rovnocenné financovanie, by sa uznalo členstvo výskumného združenia a zlepšila by sa úroveň financovania, pričom by sa rešpektovalo základné pravidlo rovnocennosti ako aj potreba uplatniť spravodlivé a vyvážené zníženie financovania týkajúce sa všetkých typov účastníkov.7.  Prevádzkové náklady programovej kancelárie spoločného podniku by mali hradiť jeho traja členovia. Je vhodné stanoviť, že všetci členovia spoločného podniku majú rovnaký harmonogram splátok.8.  Komisii by sa mala dať určitá flexibilita, čo sa týka opatrení v prípade nedostatočných rovnocenných platieb.9.  V súčasnosti sa úroveň financovania určuje po každom vyhodnotení prijatých návrhov. Aby sa umožnilo príjemcov odhadnúť výšku možného financovania, mala by sa stanoviť možnosť špecifikovať minimálnu výšku financovania.10.  Nariadenie (ES) č. 521/2008 by sa preto malo zodpovedajúcim spôsobom zmeniť a doplniť,PRIJALA TOTO NARIADENIE:Článok 1Nariadenie (ES) č. 521/2008 sa mení a dopĺňa v súlade s prílohou k tomuto nariadeniu.Článok 2Bez ohľadu na článok 12 ods. 3 prílohy k nariadeniu č. 521/2008, zmenou a doplnením nariadenia nie sú dotknuté práva a povinnosti vyplývajúce z dohôd o grantoch a iných zmlúv uzavretých spoločným podnikom pred dátumom vstupu do platnosti tohto nariadenia. Najmä ním nie sú ovplyvnené maximálne hodnoty financovania v uvedených dohodách a zmluvách.Článok 3Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Bod 3 písm. a) prílohy sa však uplatňuje od 14. júla 2008.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa RadupredsedaPRÍLOHANariadenie (ES) č. 521/2008 sa mení a dopĺňa takto:11.  Článok 6 sa mení a dopĺňa takto:a) Odsek 2 sa nahrádza takto:„2. Spoločný podnik PČV môže mať svoje vlastné oddelenie vnútorného auditu.“Príloha k nariadeniu (ES) č. 521/2008 sa mení a dopĺňa takto:12.  Článok 2 sa mení a dopĺňa takto:a) V odseku 2 sa prvá a druhá zarážka nahrádzajú takto:„— zabezpečuje, aby sa jeho príspevok k zdrojom spoločného podniku PČV podľa článku 12 týchto stanov poskytoval vopred ako peňažný príspevok vo výške 50 % prevádzkových nákladov spoločného podniku PČV a previedol sa do rozpočtu spoločného podniku PČV v dohodnutých splátkach,— zabezpečuje, aby sa príspevok priemyslu na vykonávanie činností v oblasti výskumu a technického rozvoja financovaných spoločným podnikom PČV spolu s príspevkami ostatných príjemcov aspoň vyrovnal príspevku Únie,“b) v odseku 3 sa druhý pododsek štvrtá zarážka nahrádza takto:„— zaistí, aby sa jeho príspevok k zdrojom spoločného podniku PČV podľa článku 12 týchto stanov poskytoval vopred ako peňažný príspevok vo výške 1/12 prevádzkových nákladov spoločného podniku PČV a previedol sa do rozpočtu spoločného podniku PČV v dohodnutých splátkach.“13.  Článok 12 sa mení a dopĺňa takto:a) Odsek 3 sa nahrádza takto:„3. Operačné náklady spoločného podniku PČV sa hradia z finančného príspevku Únie a nepeňažných príspevkov právnych subjektov zúčastňujúcich sa na činnostiach. Príspevok zúčastnených právnych subjektov by sa mal aspoň vyrovnať finančnému príspevku Únie.S príjmami sa musí zaobchádzať v súlade s pravidlami účasti stanovenými v rozhodnutí Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013)[9], Toto ustanovenie sa uplatňuje odo dňa, kedy sa výskumné združenie stalo členom spoločného podniku PČV.“b) Odsek 7 sa mení a dopĺňa takto:i) druhý a tretí pododsek sa nahrádza týmto znením:„Ak sa posúdením zistí, že nepeňažný príspevok zúčastnených právnych subjektov nedosahuje požadovanú úroveň, Komisia môže v nasledujúcom roku znížiť svoj príspevok.Ak sa zistí, že nepeňažný príspevok priemyslu nedosiahol požadovanú úroveň dva roky po sebe, Komisia môže navrhnúť Rade, aby činnosť spoločného podniku PČV ukončila.“14.  Do článku 15 sa vkladá tento odsek 4:„4. Správna rada môže rozhodnúť o spresnení minimálnej úrovne financovania pre každú kategóriu účastníkov v rámci danej výzvy na podávanie návrhov.“LEGISLATÍVNY FINANČNÝ VÝKAZ PRE NÁVRHYTento návrh na zmenu a doplnenie nemá žiaden vplyv na rozpočet EÚ.(článok 28 nariadenia o rozpočtových pravidlách a článok 22 vykonávacích predpisov)][1] Ú. v. EÚ L 412, 30.12.2006, s. 1.[2] Energetická politika pre Európu KOM(2007) 1 v konečnom znení; 10. január 2007.[3] Smerom k Európskemu strategickému plánu pre energetické technológie; KOM(2006) 847 v konečnom znení; 10. január 2007.[4] Písomné vyhlásenie, predložené podľa článku 116 Rokovacieho poriadku, o zavedení zeleného hospodárstva založeného na využívaní vodíka a o začatí tretej priemyselnej revolúcie v Európe prostredníctvom partnerstva so zapojenými regiónmi a mestami, MSP a organizáciami občianskej spoločnosti, Európsky parlament 0016/2007, máj 2007.[5] KOM(2005) 24[6] Ú. v. EÚ C [...], [...], s. [...].[7] Ú. v. EÚ C [...], [...], s. [...].[8] Ú. v. EÚ L 153, 12. 6. 2008, s. 1.[9] Ú. v. EÚ L 412, 30. 12. 2006, s. 1.